NaiveNeuron/SloPal huggingface dataset:
Dostál, Ondrej, poslanec NR SR (2018-09-20):
Vážená pani podpredsedníčka, vážený pán predkladateľ, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali: ústavnoprávny výbor, výbor pre verejnú správu a regionálny rozvoj a výbor pre obranu a bezpečnosť. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pani podpredsedníčka, otvorte, prosím, všeobecnú rozpravu.
Hrnčiar, Andrej, podpredseda NR SR (2016-12-07):
Pani poslankyňa Gáborčáková.
Kaník, Ľudovít, poslanec NR SR (2013-12-06):
Možno by sa zdalo, že tieto príklady konkrétne nie sú celkom obvyklé pri prerokúvaní štátneho rozpočtu. Ale musím povedať, že dobre a výstižne ilustrujú naozaj prístup našej protistrany, teda znamená vládnej väčšiny k nazeraniu na svet v mnohých veciach. Bol tu konkrétny príklad, konkrétneho človeka, vieme presne, o ktorého ide. Ale ilustruje ten koristnícky prístup, ktorý sa tu vinie ako červená niť viacerými vecami. Ja prejdem k iným veciam, na ktorých by sa to dalo zovšeobecniť. Daň zo straty. Viackrát sme tu o nej rozprávali. Všetci, ktorí ju obhajujú, včítane pána ministra, stoja na takej pozície, že sú zlí podnikatelia, ktorí nechcú platiť dane, a úbohí, úbožiaci vykorisťovaní zamestnanci, ktorí dane platiť musia. A pritom absolútne sa abstrahuje od toho, že tí podnikatelia sú zamestnávatelia, že sú to najmä malí zamestnávatelia, drobní, na ktorých táto daň dopadne, a že tí zamestnanci majú prácu vďaka tomu, že pracujú u týchto zamestnávateľov. Zabúda sa na to vo vládnej väčšine, že neexistuje ani jeden zamestnanec bez svojho zamestnávateľa a že keď budeme zhoršovať podmienky pre zamestnávanie ľudí, tak to vždy dopadne na zamestnancov, buď tým, že stratia prácu, alebo tým, že budú mať mzdu nižšiu, ako by ju mohli mať, keby takéto bremená a ďalšie a ďalšie podkladanie nôh podnikateľskému prostrediu a prostrediu pre zamestnávanie ľudí neboli. A zakončím to jedným citátom Margaret Thatcherovej, ktorá povedala, že najväčším problémom socialistov je to, že nakoniec im dôjdu aj peniaze tých druhých... (Prerušenie vystúpenia časomerom.)
Poliačik, Martin, poslanec NR SR (2013-06-04):
Pán poslanec, samozrejme, že keby sme žili v ideálnom svete, tak by platilo to, čo ste hovorili vo svojej reči, že by bolo vhodnejšie nerobiť plošný, plošnú povinnosť pre každého, ale targetovať ten zákon konkrétne na tie deti, ktoré to najviac potrebujú, na tých 15 až 20 % detí, ktoré objektívne potrebujeme v škôlkach mať. Len to by sme museli mať prostredie, v ktorom sa vytvára legislatíva, o ktorú sa dá oprieť. Ak by sme mali zákon o sociálne vylúčených spoločenstvách, všetko by sa dalo nastavovať inak. Ak by sme mali konkrétne posúdenie každého jedného dieťaťa v štyroch rokoch a vedeli by sme povedať, ktoré deti naozaj potrebujeme do tých škôlok dať a ktoré nie, vedeli by sme ich objektívne rozlíšiť, tak by sem tiež vedeli zákon targetovať úplne inak a dalo by sa ho zacieliť priamo na tie deti, ktoré to potrebujú. Toto všetko ale, bohužiaľ, nemáme a hodiny tikajú. A ak nespravíme niečo, tak sa nám stratí ďalšia jedna generácia a budeme hovoriť o tom, že áno, mali sme začať pri vzdelávaní, ale nemali sme na to nástroje. Tento nástroj nie je ideálny, ale za súčasných podmienok, som presvedčený o tom, že je to najlepšie možné riešenie. A v prípade, že si myslíte niečo iné, tak ocením alternatívny návrh, akým spôsobom dostať tých 15 až 20 % detí, ktoré nutne do škôlok potrebujeme dostať, lebo štatistiky nám jasne ukazujú z OECD, že ak tú škôlku skončia, tak majú veľkú pravdepodobnosť zmaturovať, tam je priama súvislosť. A ak im tie škôlky ale nedáme, tak nám budú vypadávať v prvých ročníkoch do špeciálnych škôl.
M. Smolková, poslankyňa: (2009-06-24):
Prosím, pán predseda, dajte hlasovať o všetkých bodoch spoločne.
Hort, Milan, podpredseda NR SR (2011-02-10):
Ďakujem. Pán poslanec Kolesík bol písomne prihlásený ako jediný, a preto teraz otváram možnosť prihlásiť sa do rozpravy ústne. Pán poslanec Ján Mikolaj sa hlási ako jediný. Uzatváram možnosť prihlásiť sa do rozpravy. A slovo má pán poslanec Ján Mikolaj.
Hrnčiar, Andrej, podpredseda NR SR (2016-12-08):
Dávam slovo spravodajkyni, ktorú určil navrhnutý gestorský výbor pre ľudské práva a národnostné menšiny, poslankyni Natálii Blahovej.
Gy. Bárdos, poslanec: (2009-06-26):
Už by sme rokovali na mimoriadnom rokovaní Národnej rady. Už by ste zvolali, už by ste mali hneď 30 podpisov, nie 30, 85 podpisov by ste mali. Ale to, čo sa udialo, a vy ste ticho, aké tu dávajú návrhy nie opoziční, ale opoziční alebo nezávislí, to znamená, že nie sú zaradení tí poslanci teraz k žiadnej politickej strane a dávajú takýto návrh – a vy nepodporíte takýto návrh?  Tak čo ste vy za poslancov Slovenskej národnej strany? A vy hovoríte, že suverenita. Áno, my sme pomohli, aby Slovenská republika bola suverénna, keď sa dostala do EÚ, do NATO, my sme pomohli. A vy teraz ste ticho, len kauzy, kauzy, kauzy, peniažky, aby išli do národného vrecka a... (Reakcia z pléna.) V poriadku. (Reakcia z pléna.) O tom, o tom je vaša politika, o tom je vaša politika, pán kolega. (Potlesk.) O tom je vaša politika. (Reakcia z pléna.) O tom je vaša politika. (Prerušenie vystúpenia predsedajúcim.)
P. Hrušovský, predseda NR SR: (2005-01-20):
Ľ. Lintner, poslanec: Pán predseda, vychádzal som z toho, že gestorský výbor neprijal platné uznesenie k informácii, v rámci ktorej boli zahrnuté tieto uznesenia navrhovateľov. a keďže navrhovatelia predložili hneď v rozprave úplne identické uznesenia, považoval som za úplne logické, že budeme hlasovať o uzneseniach.
Kondrót, Maroš, poslanec NR SR (2020-12-03):
Ďakujem pekne. Vážená pani ministerka, ja sa chcem spýtať, ma to zaujalo, že sa robia takéto indikatívne hlasovania. Keď to robia v nemeckom parlamente, to robí len koalícia alebo robia to aj s opozíciou v podstate hlasovanie na nečisto? To poprosím o odpoveď na otázku. A vrátim sa k tomu, čo sme tu už spomenuli. To znásilňovanie práva, to porušovanie práva zákonnosti zo strany poslancov, členov zákonodarného zboru pri voľbe generálneho prokurátora za Sulíka, to nikomu nevadí, to bola tajná voľba, ale veď sa pošliapavali princípy tajnej voľby, ktorá bola zakotvená v ústave, ktorú sme mali v rokovacom poriadku. To je úplne v pohode, to je v poriadku. Kolegovia, ktorí tlieskajú každej hlúposti, ktorú počujú, aj keď nemajú osemnásť, tomu zatlieskajú kľudne aj teraz, len dneska vidíme, že pod Matovičovou taktovkou sa začala demontáž právneho štátu a znásilňovanie demokracie a vy si teraz tieto svoje zámery idete posvätiť legislatívnymi úpravami. To nepokladám za správne. A verím, že aj kolega Lehotský alebo Kremský veria teraz tomu, čo rozprávajú. Ja len dúfam, že rýchlo precitnú. Ďakujem.
Lehotský, Tomáš, poslanec NR SR (2021-11-02):
Pán predsedajúci, ďalej dajte hlasovať o podanom pozmeňujúcom a doplňujúcom návrhu pána Gyimesiho.
Jurinová, Erika, podpredsedníčka NR SR (2014-11-28):
Ďakujem, pán poslanec. Na vaše vystúpenie je jedna faktická poznámka. Uzatváram možnosť prihlásiť sa. A zároveň dávam slovo pani poslankyni Vaľovej.
Hrnčiar, Andrej, podpredseda NR SR (2019-09-24):
Nech sa páči, pani poslankyňa.
Hort, Milan, podpredseda NR SR (2011-07-07):
Vidíte ten posun dopredu, takže ja poprosím teraz... (Prerušenie predsedajúceho  poslancom)
Paška Pavol, predseda NR SR (2014-10-30):
(Hlasovanie.) 135 prítomných, 76 proti, 59 sa zdržalo. Tento bod sme neschválili.
Hudacký, Ján, poslanec NR SR (2014-03-21):
Ďakujem pekne, pani podpredsedníčka. Vážený pán kolega, ja by som vám chcel poďakovať, že ste práve zdôraznili ten fakt, a to vôľu ľudí Slovenska, aby takýto zákon, ústavný zákon o podpore manželstva bol prijatý. V podstate vychádza táto vôľa z prieskumu, ktorý bol realizovaný a ktorý dokazuje, že až cez 70 % našich občanov má záujem, aby manželstvo bolo chránené aj ústavným zákonom. A toto si, myslím, že je treba zdôrazňovať aj všetkým tým, ktorí tu nie sú, aj tým, ktorí sú tu, aby sa potom vedeli správne rozhodnúť pri hlasovaní o tomto návrhu zákona. Ďakujem pekne.
Číž, Miroslav, podpredseda NR SR (2015-11-25):
Pán poslanec Hraško.
Laurenčík, Milan, podpredseda NR SR (2020-12-04):
Ďalšiu faktickú poznámku si pripravil pán poslanec Stanislav Mizík. Nech sa páči, máte slovo.
Takáč, Richard, poslanec NR SR (2021-10-21):
Ďakujem veľmi pekne za slovo, pán predseda. Kolegyne, kolegovia, dovoľte, aby som predložil návrh skupiny poslancov Richarda Takáča, Juraja Blanára, Ladislava Kamenického a Viliama Zahorčáka, a to zákon, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov. Ide o úplne jednoduchú novelizáciu a to v danom zákone, v § 48 ods. 2 písm. a) sa na konci pripájajú tieto slová, a to „so sídlom v Banskej Štiavnici“. Detailnejšie vysvetlím potom priamo v rozprave, takže sa hlásim ako prvý. Ďakujem veľmi pekne.
Dubovcová, Jana, dočasne poverená ministerka spravodlivosti SR (2023-06-22):
Tak, vážení, vážené poslankyne a vážení páni poslanci Národnej rady Slovenskej republiky, predkladám vládny návrh zákona o premenách obchodných spoločností a družstiev a o zmene a doplnení niektorých zákonov. Tento vládny návrh bol vypracovaný za účelom vykonania transpozície smernice Európskeho parlamentu a Rady EÚ 2019/2121 z 27. novembra 2019, ktorou sa mení smernica EÚ 2017/1132, pokiaľ ide o cezhraničné premeny, zlúčenia alebo splynutia a rozdelenia. Cieľom vládneho návrhu zákona je popri transpozícii uvedenej smernice vyhotovenie jednotnej, ucelenej a prehľadnej právnej úpravy, ktorá bude upravovať vnútroštátne premeny, cezhraničné premeny a zmenu právnej formy obchodných spoločností. Návrhom zákona príde k vyňatiu ustanovení o vnútroštátnych premenách, cezhraničných premenách a zmene právnej formy z Obchodného zákonníka. Zároveň sa návrh zákona rozšíri o nové inštitúty, ktorými sú cezhraničná premena, cezhraničná fúzia, cezhraničné rozdelenie či cezhraničná zmena právnej formy a podobne. Tento návrh zákona bol už prejednaný vo výboroch. Stanovisko k spoločnej správe výborov z nášho ministerstva je také, že sa stotožňujeme so všetkými pozmeňujúcimi a doplňujúcimi návrhmi, ktoré vyplývajú zo spoločnej správy výborov a myslíme si, že ich schválenie prispeje k skvalitneniu tejto novej právnej úpravy. Taktiež medzi pozmeňujúcimi návrhmi je aj návrh a právna úprava týkajúca sa insolvenčného registra, ktorej prijatie je nevyhnutné s ohľadom na splnenie míľnikov plánu obnovy a odolnosti. Takže z týchto dôvodov vás prosím, pani poslankyne a páni poslanci, aby ste podporili predložený vládny návrh zákona vo svojom hlasovaní. Ďakujem.
B. Bugár, podpredseda NR SR: (2005-09-21):
Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Jozefovi Šimkovi. Nech sa páči, pán poslanec.
Matovič, Igor, poslanec NR SR (2013-09-17):
Ja som zároveň predkladateľom. Môže byť? Ďakujem.
Sulík, Richard, predseda NR SR (2011-04-01):
Máte nejaký konkrétny návrh?
Blanár, Juraj, podpredseda NR SR (2023-03-22):
Pán poslanec, čiže už vám vypršal čas, teraz môžete už len prečítať pozmeňujúci návrh, keby ste zdôvodnili, nech sa páči.
Krajcer, Daniel, poslanec NR SR (2012-09-18):
Chcem uistiť kolegu Jarjabka, že som úplne pokojný a zároveň chápem vašu nervozitu, lebo naozaj idete schváliť jeden asociálny zákon, ktorým porušujete elementárny sľub vašim voličom. Len, pán kolega, chcem vás požiadať o jednu vec už len z toho dôvodu, že sme členovia toho istého výboru. Skúste, prosím vás, niekedy hovoriť k veci. Skúste niekedy uviesť čo len jeden jediný argument. Ja som sa snažil argumentovať. Ja som nenapádal. Samozrejme, politicky som zastrešil to svoje vystúpenie, pretože, áno, som presvedčený sú to ďalšie rany istoty aj vašim voličom. Toto nie je o žiadnych 12 %, toto je voči všetkým. Ale ja nepočujem z vašej strany jeden jediný argument, prečo napríklad môj návrh, ktorý som predložil minulý rok, je zlý, prečo je zlé financovanie zo štátneho rozpočtu v súčasnej situácii, keď jednoducho vieme, aká je sociálna situácia obyvateľstva. Vieme, čo ste im sľubovali. Vieme, aký je stav verejnoprávneho vysielania. Vieme, že váš návrh nepostačuje na financovanie inštitúcie, že jednoducho vystavujete inštitúciu obrovskému riziku a aj riziku politického vydierania, pretože ten manažment bude visieť na šnúrke gatí vašej vlády. Taká je realita. Uvádzal som argumenty a chcem vás požiadať, skúste niekedy tie argumenty uviesť aj vy. Ďakujem.
Danko, Andrej, predseda NR SR (2016-09-14):
Prosím, prezentujme sa a hlasujme. (Hlasovanie.) Prítomných 138 poslancov, za 60, proti 75, zdržali sa 3. Konštatujem, že sme uvedený návrh neschválili.
Jurinová, Erika, podpredsedníčka NR SR (2012-06-29):
Ďakujem poslednému prihlásenému rečníkovi písomne. S faktickými poznámkami sa prihlásilo šesť pánov poslancov. Uzatváram možnosť prihlásiť sa. Nech sa páči, pán Peter Osuský.
Mikulec, Roman, minister vnútra SR (2020-11-26):
Ďakujem pekne. Vážený pán poslanec, Ministerstvo financií Slovenskej republiky je pripravené na základe verifikovaných údajov okamžite uvoľniť potrebné rozpočtové zdroje na kompenzáciu výdavkov v súvislosti s plošným testovaním obyvateľstva na COVID-19, a to na základe žiadosti o vykonanie rozpočtového opatrenia zaslaných dotknutými rezortami. V prípade prostriedkov pre mestá a obce sa v pôsobnosti ministerstva vnútra sumarizujú údaje z okresných úradov, ktoré sústreďujú a vykonávajú kontrolu podkladov preukazujúcich vynaložené náklady obcí a miest. Práve rezort vnútra má k dispozícii zákonný rámec na kompenzáciu nákladov v takýchto výnimočných situáciách. Ministerstvo financií celú situáciu monitoruje a v celom procese finančného zabezpečenia len poskytujú zdrojové krytie pre dotknuté ministerstvá. Ak teda ministerstvo financií nemá oficiálnu žiadosť na uvoľnenie prostriedkov z týchto rezortov, nevie uvoľniť zdroje. Zároveň platí, že prostriedky ani nebudú smerovať priamo mestám a obciam, ale na účet ministerstva vnútra, ktoré ich následne bude dotknutým samosprávam zasielať. (Ruch v sále a zaznievanie gongu.) Ministerstvo financií čaká aj na žiadosť o pridelenie finančných prostriedkov z ministerstva obrany. V tomto prípade ide o finančné prostriedky určené pre lekársky personál, ktorý sa na testovaní zúčastnil. Ďakujem za pozornosť.
Laššáková, Jana, podpredsedníčka NR SR (2012-05-15):
Ďakujem pánovi predkladateľovi. Žiada si záverečné slovo spoločný spravodajca? (Reakcia spravodajcu.) Nie. Prerušujem rokovanie o tomto bode programu. A ďalším bodom programu je návrh na odvolanie a voľbu zástupcov navrhnutých vládou Slovenskej republiky do Dozornej rady Sociálnej poisťovne . Návrh vlády má tlač číslo 38. Teraz dávam slovo ministrovi práce, sociálnych vecí a rodiny Slovenskej republiky Jánovi Richterovi a prosím ho, aby návrh vlády uviedol. Nech sa páči, pán minister.
Šimečka, Michal, podpredseda NR SR (2024-04-16):
Ďakujem pekne. Dávam teraz slovo členovi výboru pre financie a rozpočet pánovi poslancovi Danielovi Karasovi, aby informoval Národnú radu o výsledkoch rokovania o tomto návrhu vlády vo výbore. Prosím, máte slovo.
Grendel, Gábor, podpredseda NR SR (2021-05-11):
V rozprave teraz vystúpi ako ďalšia písomne prihlásená pani poslankyňa Denisa Saková.
Zajac, Pavol, poslanec NR SR (2014-03-21):
Ďakujem kolegom, ktorí na mňa reagovali. Je to môj osobný názor a naozaj by mohlo dôjsť k tomu, že by sme zase na niektorých európskych inštitúciách boli napadnutí, že výkonná moc je premiešaná so súdnou mocou, ktorá má byť striktne oddelená. Ale naozaj si myslím, že to je vec, ktorú treba rozdiskutovať, a do druhého čítania ešte prísť s určitými riešeniami. Takisto ako riešením previerok môže byť aj to, že všetci tí, čo chcú sa uchádzať o funkciu sudcu, budú musieť podstúpiť previerky NBÚ, lebo v ich prípade by sa nemohlo jednať o retroaktivitu. Takéto riešenie si napríklad osobne ja viem predstaviť. Takže ďakujem.
Dostál, Ondrej, poslanec NR SR (2011-06-28):
Vážený pán predseda, vážené kolegyne, vážení kolegovia, z poverenia Výboru Národnej rady pre ľudské práva a národnostné menšiny podávam informáciu o prerokúvaní zákona z 25. mája 2011, ktorým sa mení a dopĺňa zákon č. 184/1999 Z. z. o používaní jazykov národnostných menšín v znení zákona č. 318/2009 Z. z. a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 424)... (Prerušenie vystúpenia predsedajúcim.)
Laššáková, Jana, podpredsedníčka NR SR (2015-12-02):
Ďakujem pekne, pán navrhovateľ. Zaujmite miesto určené pre navrhovateľov. A opäť pozývam pani spravodajkyňu, ktorú určil navrhnutý gestorský výbor, Editu Pfundtner, aby predniesla spravodajskú informáciu. Nech sa páči, pani spravodajkyňa.
Bugár, Béla, podpredseda NR SR (2016-04-28):
Budeme pokračovať ôsmou otázkou. Túto otázku položil pán poslanec Žarnay. Vy by ste mali sedieť tam, nie? A sedíte, dobre, lebo každého ešte nepoznám. Takže keby som náhodou, tak dajte ruku hore. Pán poslanec sa pýta pána ministra školstva, vedy, výskumu a športu, pána Petra Plavčana. Otázka znie: „Prečo sa ministerstvo školstva nezameria na optimalizáciu počtu štátnych inštitúcií naviazaných na rozpočet ministerstva školstva? Aká je finančná dotácia z ministerstva na tieto inštitúcie? Koľko zamestnancov pracuje v týchto inštitúciách?“ V zátvorke máte vymenované inštitúcie: Štátny pedagogický ústav, Štátny inštitút odborného vzdelávania a príspevkové organizácie ako centrum vedeckých informácií, Juventa a tak ďalej. Pán minister, nech sa páči, môžete odpovedať na položenú otázku. (Ruch v sále.)
Suja, Miroslav, poslanec NR SR (2021-09-21):
Ďakujem za slovo. Pani poslankyňa Cigániková, tak zrazu sa musíme starať zodpovedne, lebo vraj nemáme dostatočné financie alebo financovanie, alebo zdroje na financovanie zdravotníctva. Ja sa pýtam, pred dvoma mesiacmi táto vládna koalícia odhlasovala očkovaciu lotériu za 100-200 mil. (Reakcia z pléna.) Táto vládna koalícia odhlasovala za 100-200 mil. Kde ste sa vtedy správali zodpovedne? Ako povedzme si na rovinu. A teraz nemáme, poviem príklad, na štyri detské životy 8 mil. Neni to trošku také farizejské a drzé, toto tu povedať? Hovoríte o faktoch. Tak viete, čo je fakt, pani poslankyňa Cigániková? Že sme hodili do Dunaja minimálne 100 mil. na nejakú trápnu lotériu. Trápnu! Prečo ste nevyužili vtedy možnosť v SaS-ke vetovať toto rozhodnutie? Lebo vy sama ste sa vyjadrili, že máte každá strana právo veta. Tak sa mi netvárte, že teraz vy nie, lebo keby ste to nechceli, túto trápnosť a minutie stovky miliónov na sprostosť, tak to vetujete! Takže je to také z vašej strany farizejské, slušne povedané. A na záver ešte jedna vec. Vy hovoríte, že niektorí ľudia rozhodovali a vyberali v týchto komisiách a boli tam zadarmo. Ale nikto tam nebol zadarmo. Farmafirmy, ktoré majú zisky miliardy, a dosadzujú si svojich ľudí, ktorí to akože robia zadarmo, si myslíte, že to robia pre ich modré oči? Tých majiteľov tých fariemfiriem? Ako chcete zaplatiť tých ľudí, aby ste prekonali, keď chcete, aby dobre zarábali, prekonali tlak takýchto spoločností, ktoré majú zisky, ako som povedal, v miliardách? Tí ľudia nebudú nikdy tak zaplatení, aby nepodľahli tomu pokušeniu, že nebudú pretláčať určité zdravotnícke pomôcky alebo lieky. To sa nedá. Vždy sa niekto nájde, čo to bude robiť. A zneužiť. To znamená, že teraz... (Prerušenie vystúpenia časomerom.)
Budaj, Ján, poslanec NR SR (2017-12-21):
Ďakujem. Ďakujem pekne. Pánovi Blanárovi ďakujem za úpravu desatinnej čiarky. A keď tento môj prejav považujete za vytváranie nenávisti, tak potom už naozaj ste prepadli chorobnej citlivosti. Vytvárať nenávisť budeme... (Reakcia z pléna.) Žiadnu vetu, som nevytváral nenávisť. To, že zdravotníctvo je choré, to je vážna vec. Vaša strana zaňho zodpovedá 10 rokov. Oveľa ostrejšie slová by boli namieste. Ale toto je čiastková novela, ktorá, bohužiaľ, a minister to môže len potvrdiť, nevyrieši, neozdraví, iba sa zaplátajú dlhy, ktoré vzniknú s tým, že sa robí politické gesto s 13. a 14. platom.
Blaha, Ľuboš, podpredseda NR SR (2023-11-15):
Pán poslanec Viliam Tankó.
Blanár, Juraj, poslanec NR SR (2016-11-30):
Teraz môžeme pristúpiť k hlasovaniu o pozmeňujúcich návrhoch zo spoločnej správy o bodoch 1 až 25 spoločne s odporúčaním gestorského výboru schváliť.
Zmajkovičová, Renáta, podpredsedníčka NR SR (2013-12-18):
Pán poslanec, prepáčte, je po 11.00 hodine. Preruším vás a vyhlasujem dvojminútovú prestávku a budeme pokračovať hlasovaním o prerokovaných bodoch. (Krátka prestávka.) (Po prestávke.)
Jurinová, Erika, podpredsedníčka NR SR (2014-11-10):
Nevykrikujte, prosím. O slovo požiadal pán predkladateľ Lipšic.
Krúpa, Juraj, poslanec NR SR (2022-03-15):
Vážený pán predseda, dajte, prosím, hlasovať o tom, že Národná rada Slovenskej republiky na základe čl. 86 písm. l) Ústavy Slovenskej republiky vyslovuje súhlas s aktualizáciou vojenského zastúpenia Slovenskej republiky pri orgánoch NATO/EÚ a vyslaním príslušníkov SR do orgánov vojenského zastúpenia pri NATO/EÚ a do vojenských štruktúr NATO/EÚ.
P. Paška, predseda NR SR: (2010-03-09):
(Hlasovanie.) 127 prítomných, 121 za, 5 sa zdržalo, 1 nehlasoval. Máte súhlas, pán spravodajca.
Nachtmannová, Oľga, poslankyňa NR SR (2013-10-23):
Ďakujem, pán predseda. Prosím, dajte hlasovať o návrhu zákona ako o celku s odporúčaním gestorského výboru schváliť ho.
J. Šimko, poslanec: (2004-05-25):
Za § 34 sa vkladá nový § 35, ktorý znie: ods. 1. Znalecké organizácie podľa § 34 ods. 1 zapísané v zozname podľa doterajších predpisov ako znalecké ústavy, sú povinné preukázať splnenie podmienky bezúhonnosti, predložiť doklad o zaplatení správneho poplatku za zápis do zoznamu, predložiť úradne osvedčenú kópiu zmluvy o uzavretí poistenia zodpovednosti za škodu, ktorá by mohla vzniknúť v súvislosti s vykonávaním znaleckej činnosti a nahlásiť údaje, ktoré sa zapisujú do zoznamu, do 28. februára 2006. Odsek 2. Ministerstvo rozhodne o vyčiarknutí znaleckej organizácie podľa ods. 1 zo zoznamu, najneskôr do 28. februára 2007, ak nesplní podmienky podľa ods. 1. Doterajšie § 35 až § 37 sa označujú ako § 36 až § 38. Týmto sa navrhuje vlastne predĺžiť to prechodné obdobie pre doterajšie ústavy vzhľadom na to, že ide o špecializované pracoviská, ktoré sa využívajú na znalecké dokazovanie predovšetkým v trestnom konaní. Ďakujem.
Grendel, Gábor, podpredseda NR SR (2022-05-20):
Pani poslankyňa Monika Kozelová.
Číž, Miroslav, podpredseda NR SR (2015-04-15):
Ďakujem za slovo. Vážený pán predseda, vážené kolegyne, kolegovia, dovoľte, aby som vám predniesol návrh skupiny poslancov Národnej rady Slovenskej republiky na odvolanie Jána Figeľa z funkcie podpredsedu Národnej rady Slovenskej republiky. Skupina poslancov podáva tento návrh na odvolanie podpredsedu Národnej rady Jána Figeľa. Podľa čl. 90 ods. 1 Ústavy Slovenskej republiky podpredsedu Národnej rady Slovenskej republiky volí a odvoláva v tajnom hlasovaní Národná rada Slovenskej republiky, a to nadpolovičnou väčšinou hlasov všetkých poslancov. Podpredseda Národnej rady Slovenskej republiky je zodpovedný len Národnej rade Slovenskej republiky. Skupina poslancov sa domnieva, že podpredseda Národnej rady Slovenskej republiky Ján Figeľ svojím postojom v ústavnej funkcii člena vlády v rokoch 2010 – 2012 ako prvý podpredseda vlády Slovenskej republiky a minister dopravy, výstavby a regionálneho rozvoja nesie politickú zodpovednosť za situáciu, v ktorej sa dnes ocitli veritelia spoločnosti Váhostav-SK, to znamená nevyplatenie pohľadávok, keďže podstatnú časť kontraktov medzi živnostníkmi a malými firmami ako subdodávateľmi a spoločnosťou Váhostav-SK bola uzavretá v období rokov 2010 až 2012. Ján Figeľ podľa názoru skupiny poslancov nesie priamu zodpovednosť za zrušenie PPP projektov pripravených predchádzajúcou vládou, pretože v rámci stratégie stavania lacných diaľnic marketingovo tlačil na ich ceny, pričom podstatná časť pohľadávok vznikla na základe zle nastavených zmlúv. Ján Figeľ okrem toho s plným vedomím súhlasil, aby v tendroch s konkurenčnými firmami dostali prednosť ponuky za výrazne nižšie ceny oproti štátnym expertízam. Tieto dôvody, ktoré som uviedol, považuje skupina poslancov Národnej rady Slovenskej republiky za tak vážne, že sa rozhodla podať návrh na odvolanie Jána Figeľa z funkcie podpredsedu Národnej rady Slovenskej republiky. Toľkoto k oficiálnemu návrhu na vyhlásenie skupiny poslancov k návrhu na odvolanie podpredsedu Jána Figeľa z funkcie. Okrem politickej zodpovednosti, ktorú, ako sa domnieva skupina poslancov, vzhľadom na nové skutočnosti, ktoré práve v kauze, ktorou sa zaoberá Národná rada Slovenskej republiky, je potrebné vyvodiť, je, samozrejme, aj celý rad ďalších úloh. Kolegyne, kolegovia, nezabúdajme na 20 mil. eur vyplatených firmám bez toho, aby bolo prijaté príslušné súdne rozhodnutie. Ďalších 8 mil. euro v predchádzajúcom období. Veľmi dôležité sú aj politické dôvody, kolegyne, kolegovia. (Reakcie z pléna, prerušenie vystúpenia predsedajúcim.)
F. Mikloško, poslanec: (2009-10-27):
Pán kolega Zelník, ja som povedal, že národ, ktorý nemá pamäť, nedozrie. Čiže v tomto smere som povedal niečo obecne. A nechcem sa dotýkať žiadneho národa. Ja som členom tohto národa, až 62 rokov života tu žijem a pracujem pre tento národ celým svojím životom, takže ani neviem vlastne čo ďalšie. A svätý Štefan no tak ak je riadne kanonizovaný medzi svätými, tak asi bol niekedy svätorečený, lebo cirkev v tom má zase byrokratický poriadok, to ťa ubezpečujem. A blahorečenie pravdepodobne dovtedy vôbec nebolo také, sa najprv blahorečilo a potom svätorečilo.
Šudík, Tomáš, poslanec NR SR (2023-05-10):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Blanár, Juraj, podpredseda NR SR (2021-06-15):
Pán poslanec Takáč, môžete reagovať na všetky faktické poznámky.
Grendel, Gábor, podpredseda NR SR (2021-09-28):
Pán poslanec Kéry.
Laurenčík, Milan, podpredseda NR SR (2020-05-14):
Pani poslankyňa Hatráková sa určite prihlásila neskoro, takže s reakciou pani poslankyňa Vladimíra Marcinková. Nech sa páči.
M. Číž, podpredseda NR SR: (2007-12-04):
Vážené kolegyne, kolegovia, prerušujem rokovanie o tomto bode programu. Teraz mi dovoľte, aby som v rámci zvyklostí a vzhľadom na to, že predpokladám, že o 17.00 hodine pristúpime k hlasovaniu o štátnom rozpočte ako celku, do 17.00 hodiny vyhlásil poradu na rokovanie klubov s tým, že o 17.00 hodine budeme pokračovať bodom hlasovanie. Ďakujem vám pekne. (Prerušenie rokovania o 16.20 hodine.) (Pokračovanie rokovania o 17.00 hodine.)
Košútová, Magda, poslankyňa NR SR (2015-03-11):
Ďakujem pekne za slovo. No, pán kolega, ako už moji predrečníci povedali, na výbore si myslím, že sme dosť času venovali tomuto zákonu a sme si aj vysvetľovali veci. Ten návrh na predĺženie platnosti fungovania rady a orgánov Recyklačného fondu do 31. 12. 2016 bol vysvetlený. Vychádzalo sa z toho, že v marci budú voľby. Kým sa vymenuje nová vláda, môže byť nejaký mesiac, dva, a kým sa vymenujú nové orgány Recyklačného fondu, bude jún, júl, august a do konca roka noví ľudia, ktorí by tam prišli, by mali zabezpečiť ukončenie činnosti Recyklačného fondu. No neviem si predstaviť dosť dobre takých frajerov. A požiadavka na to, aby sa táto zmena zapracovala do zákona prišla z Asociácie zamestnávateľských zväzov a združení Slovenskej republiky, takže len bolo vyhovené ich požiadavke. Ďakujem.
Kecskés, Ján, poslanec NR SR (2018-05-28):
Ďakujem, Jani, za tvoj príspevok. Mali sme tu príspevok od Natálky Grausovej, ktorá svoju rozpravu poňala z toho lekárskeho hľadiska, ty z toho sociálneho hľadiska a v podstate si nám potvrdila to konštatovanie, že aj plod je v tomto prípade len vývojové štádium človeka. Čiže má rovnaké, má rovnaké, rovnako žije ako dospelý človek alebo, či adolescent. Je to boží dar, veď to už sme hovorili. A kto hovorí, že necíti bolesť, že počas toho zákroku necíti bolesť, ako povedal predrečník Beluský, že je to len zhluk nejakých buniek, tak odporúčam mu pozrieť to video Tichý výkrik, kde ozaj sa každý jeden plod, každý jeden malý človiečik zvíja, a teda bráni sa tým nástrojom, ktoré ho doslova zaživa nejakým spôsobom rozkúskujú a vytiahnu, ako keby to bolo, ako keby to bolo nič, nejaké slepé črevo, ktoré treba vyoperovať. A čo sa týka traumy žien, tak jasné, po tomto zákroku, po tej interrupcii, po tej vražde malého človeka je, každá žena sa inak s tým vysporiada. To je úplne bežné. My v tomto návrhu zákona alebo, resp. my tu dnes nesúdime tie ženy, ktoré interrupcie absolvovali, to je na ich svedomí a vedia, prečo to spravili, ale častokrát sú to interrupcie, ktoré boli absolútne zbytočné a dnes sme prišli, dnes Slovensko prišlo o skoro 1,5 mil. ľudí v aktívnom veku, ktorí by teda prispievali do štátu a aktívne by tu žili a boli by určite nápomocní tejto spoločnosti. Ďakujem.
Macháčková, Katarína, poslankyňa NR SR (2017-10-13):
S faktickou.
Bugár, Béla, podpredseda NR SR (2018-01-30):
Nech sa páči, prezentujme sa a hlasujme. (Hlasovanie.) Prítomných 138 poslancov, za 80, proti 17, zdržalo sa 41 poslancov. Návrh sme schválili. Nech sa páči.
Brocka, Július, poslanec NR SR (2014-04-01):
Súhlasím s obavami môjho predrečníka. A by som chcel upozorniť aj ostatných kolegov poslancov, že situácia je mimoriadne vážna. Situácia je mimoriadne vážna aj preto, že SMER je nastavený na zrušenie druhého dôchodkového piliera. Je nastavený na zrušenie druhého dôchodkového piliera. Oni nemajú dosť peňazí na prvý dôchodkový pilier, musia doň nalievať obrovské prostriedky zo štátneho rozpočtu. A jednoducho táto situácia je dlhodobo neudržateľná, keďže už polovicu vládnutia majú za sebou, toho vládneho obdobia majú za sebou, tak samozrejme šetrenie alebo nejaké iné reformné opatrenia tesne pred voľbami nehrozia a ich určite neurobia. Preto súhlasím s kolegom, že prijatie tohto ústavného zákona je v záujme 1,5 mil. sporiteľov v druhom dôchodkovom pilieri, ale samozrejme aj tých ostatných, pretože ak neschválime takýto zákon, ak by prišlo k zrušeniu druhého dôchodkového piliera, tak vlastne to postihne nielen sporiteľov, ale to postihne všetkých občanov.
Grendel, Gábor, podpredseda NR SR (2020-12-17):
Pán poslanec Kotleba s faktickou poznámkou.
Šeliga, Juraj, podpredseda NR SR (2021-01-14):
Tak, tak je to v poriadku. (Nasledujúca veta hovorená súbežne s rečníčkou.) Ak to bol, ak to bol ten...
P. Hrušovský, predseda NR SR: (2004-12-09):
(Hlasovanie.) 141 prítomných, 140 za, 1 sa zdržal. Návrh sme schválili. Ďalší návrh.
Laššáková, Jana, podpredsedníčka NR SR (2012-12-11):
Takže poverený skrutátor už má zápisnicu o výsledku hlasovania. Nech sa páči, pán poslanec Mičovský, informujte nás o výsledku hlasovania v tajnej voľbe na predsedu Najvyššieho kontrolného úradu.
Jurinová, Erika, podpredsedníčka NR SR (2013-10-25):
Chce sa k zákonu, nechce sa k zákonu vyjadriť pán spravodajca. (Reakcia ministra.) Takže ešte späť, pán minister.
M. Belásová, poslankyňa: (2008-10-30):
Čo sa týka vašej pripomienky o opakovanosti dotácie. Viete, ja som pragmatik a jednoducho sa držím podľa toho, že radšej postavím 4 domy kompletné ako rozostaviť 10 domov, ktoré proste sú nefunkčné a postupne začnú chátrať a neplnia si svoju funkciu. Je to niečo podobné. V podstate my chceme a cieľom je to, aby bytový fond bol obnovený čím skôr, rýchlejšie, kvalitne, aby čím viacej v podstate týchto bytových domov bolo komplexne obnovených a práve toto je tá možnosť, pretože v praxi sa stáva, že pokiaľ spoločenstvá idú do takéhoto kompletného, chcú ten bytový fond obnoviť, resp. obnovu bytu urobiť, často nemajú dostatok finančných... (Vystúpenie automaticky prerušené časomierou.)
Laššáková, Jana, podpredsedníčka NR SR (2013-09-06):
Na vystúpenie pána poslanca nie sú faktické poznámky. Nech sa páči, pán poslanec Muňko, máte slovo.
Ľ. Petrák, poslanec: (2007-09-18):
Keďže máte krátku pamäť, ja vám niečo zacitujem z dôvodovej správy, ktorá bola k zákonu o dôchodkovom sporení, a to: „Zavedenie kapitalizačného piliera spôsobí v prvých dvoch rokoch po zavedení reformy len mierny deficit Sociálnej poisťovne. Jej hospodárenie však bude v ďalšom období vyrovnané a do deficitného hospodárenia sa dostane opäť až okolo roku 2015. Na zastavenie vytvárania ďalších deficitov Sociálnej poisťovne v dlhšom časovom období bude potrebná parametrická zmena priebežne financovaného systému.“ Ja sa spýtam. Ak sa zamýšľame nad tézami, že treba parametrickú zmenu dôchodkového systému, v podstate sa inšpirujeme vašimi myšlienkami. Takže nemali by ste nás kritizovať, ale mali by ste byť radi, že sa vôbec zaoberáme vašimi tézami, vás, ktorí máte patent na rozum. A už len jednu kratučkú poznámku. Po tom, čo som vás videl v lete jazdiť po Slovensku s nápisom na tričkách, že Na bicykloch za zdravým rozumom som vyjadrenia typu, „vy idete znárodniť peniaze ľudí, ktorí si sporia na dôchodok“, naozaj neočakával.
Susko, Boris, poslanec NR SR (2020-05-12):
Ďakujem pekne za slovo. Pán poslanec, ja by som chcel podporiť toto vystúpenie. Takisto ako som hovoril pri zákone o štátnej službe, ani tu nie sú naplnené tie podmienky, ktoré vyžaduje § 89 zákona o rokovacom poriadku na to, aby to mohlo byť v skrátenom legislatívnom konaní. A ešte navyše, ako ste dobre povedali, tak tento návrh prišiel a bol zverejnený dnes. To znamená bez toho, aby si ho ani poslanci Národnej rady nemali čas preštudovať, spraviť si analýzu a nejakým spôsobom sa k nemu vyjadriť. A naozaj ide o vec zásadného charakteru, keď sa zriaďuje nové ministerstvo, aby to bolo spravené v skrátenom legislatívnom konaní, považujem za absolútne bezprecedentné. Ďakujem.
Paška, Pavol, predseda NR SR (2012-06-26):
Hlasujeme. (Hlasovanie.) 139 prítomných, 132 za, 2 proti, 5 sa zdržali, 2 nehlasovali. Pridelili sme návrh výborom a určili lehotu na prerokovanie. Pán poslanec Kamenický uvedie hlasovanie o návrhu uznesenia k návrhu na vyslovenie súhlasu so zmenami Dohody o založení Európskej banky pre obnovu a rozvoj (tlač 43).
J. Budaj, poslanec: (2002-04-09):
M. Andel, podpredseda NR SR: Pani poslankyňa Sabolová, nech sa páči.
Paška, Pavol, predseda NR SR (2013-01-29):
Na?
Pellegrini, Peter, podpredseda NR SR (2020-04-20):
Ďakujem pekne. Dávam teraz slovo spravodajkyni, ktorá je určená gestorským výborom pre sociálne veci, pani poslankyni Lucii Drábikovej. Nech sa páči, pani poslankyňa.
Podmanický, Ján, poslanec NR SR (2018-02-07):
Ďakujem za slovo, vážený pán podpredseda, vážené panie poslankyne, páni poslanci, vzhľadom na pokročilú hodinu uvediem veľmi stručne návrh zákona, aby sme mohli otvoriť rozpravu a zajtra sa k nemu vyjadrím oveľa podrobnejšie. Dovoľte, aby som predložil novelu Zákonníka práce, poslaneckú, ktorú sme pripravovali v spolupráci s vládou Slovenskej republiky, ktorá je výsledkom jedného z opatrení sociálneho balíčka a ktorá spočíva v dobrej správe pre mnohých pracujúcich ľudí na Slovensku, ktorým sa po schválení tejto novely Zákonníka práce výrazne zvýšia ich príjmy za prácu, a to zvýšením príplatkov za prácu v noci, zavedením príplatkov za prácu v sobotu a v nedeľu a výrazným zvýšením príplatku za prácu v štátny sviatok. O tejto téme prebieha veľmi široká diskusia a my sme sa snažili komunikovať aj so zástupcami zamestnávateľov, zúčastnili sme sa viacerých tripartít a akceptovali sme aj niektoré pozmeňujúce návrhy, ktoré vyplynuli z týchto diskusií. O tom bude reč. Na úvod toľko. Zatiaľ ďakujem za slovo.
P. Hrušovský, predseda NR SR: (2004-03-11):
(Hlasovanie.) 139 prítomných, 70 za návrh, 54 proti, 15 sa zdržalo. Konštatujem, že návrh sme schválili. Ďakujem pánovi predsedovi výboru. Páni poslanci, je všeobecný súhlas tým, aby sme prerokovali teraz návrh bodu programu pána ministra životného prostredia a po ňom by sme pokračovali v tajných voľbách a v prerokúvaní návrhov zákonov, ktoré sme neodhlasovali, kde boli podané pozmeňujúce návrhy pána poslanca Mikuša k zákonom, ktorých predkladateľom bol z poverenia vlády pán minister financií. Je takýto súhlas? Nech sa páči, pán minister životného prostredia.
Žiga, Peter, podpredseda NR SR (2024-10-23):
Otváram rozpravu v rámci tretieho čítania a pýtam sa, či sa z poslancov chce niekto prihlásiť do rozpravy. Nie je tomu tak. Končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, uveďte odporúčanie gestorského výboru.
Blanár, Juraj, podpredseda NR SR (2022-09-29):
Príjemné dopoludnie, vážené panie poslankyne, páni poslanci, otváram druhý rokovací deň 73. schôdze Národnej rady Slovenskej republiky. Najskôr obligatórne informácie pred začiatkom každého dňa. O ospravedlnenie o neúčasti na dnešnom rokovacom dni 73. schôdze Národnej rady Slovenskej republiky požiadali títo páni poslanci, o ospravedlnenie: Dušan Galis, Marek Kotleba, Viliam Zahorčák a pani poslankyňa Jana Žitňanská. Budeme pokračovať teraz v prerušenej rozprave o návrhu na vyslovenie nedôvery podpredsedovi vlády a ministrovi financií Slovenskej republiky Igorovi Matovičovi. Je to parlamentná tlač 1201. Pani predkladateľka Zemanová a rovnako aj pán spravodajca v zastúpení je na svojom mieste, a preto budeme pokračovať v poradí ústne prihlásených rečníkov do rozpravy, ktorým je teraz pán poslanec Tomáš Taraba, a po ňom pani poslankyňa Jana Bittó Cigániková. Nech sa páči, pán poslanec, máte slovo. (Pokračovanie rokovania o návrhu skupiny poslancov Národnej rady Slovenskej republiky na vyslovenie nedôvery podpredsedovi vlády a ministrovi financií Slovenskej republiky Igorovi Matovičovi , tlač 1201.)
Paška, Pavol, predseda NR SR (2013-06-27):
Prepáčte, pán poslanec. Dámy a páni, poprosím vás, ideme prerokovať ďalší bod programu. Nech sa páči, pán poslanec.
Bugár, Béla, podpredseda NR SR (2018-12-06):
Ďakujem pekne. Otváram rozpravu o tomto bode programu. Konštatujem, že do rozpravy som dostal dve písomné prihlášky, za klub OĽANO pani poslankyňa Remišová a potom ešte pán poslanec Heger. Nech sa páči, pani poslankyňa, máte slovo.
R. Zajac, minister zdravotníctva SR: (2005-09-21):
Pán poslanec Maxon, ja som veľmi pozorne počúval, čo hovorila pani poslankyňa, môžem vám do sekundy zreprodukovať. Dôležité je, aby sme na tento zákon pozerali nie z pohľadu... (Prerušenie vystúpenia predsedajúcim.)
Kollár, Boris, predseda NR SR (2022-12-06):
(Zaznievanie gongu.) Vážené pani poslankyne, vážení páni poslanci, budeme pokračovať v prerušenom rokovaní, ale máme tuná predtým procedurálny návrh pána poslanca Kuffu. Nech sa páči, máte slovo. (Ruch v sále.) Filip Kuffa. (Ruch v sále.)
Sedlák, Justín, poslanec NR SR (2024-01-16):
Ja by som zareagoval na pána Pročka. Pán Pročko, ale ja som v úvode oslovil pána predsedajúceho, takže ako ja. Takže ja neviem, že čo by ste ešte odo mňa žiadali v tejto súvislosti, ale ja som pána predsedajúceho oslovil, ako som oslovil poslancov a pani poslankyne, takže tá informácia moja, opätovného prednesenia, prednesenia pozmeňujúceho návrhu, ja si myslím, z mojej strany bola v poriadku. A čo sa týka tej chyby v materiáli, ktorý som ja teda mal pripravený, tá záležitosť „nahrádzajú sa“, ja som odcitoval „nahrádzajú sa slovami“, „nahrádzajú slovami“, nie nahrádzajú sa, ale nahrádzajú slovami. Takže tam takisto si myslím, že ja som neurobil žiadnu chybu. (Ruch v sále.) Nahrádzajú slovami. V treťom bode je „nahrádzajú sa slovami“. Je článku, článku bodka, rímska dvojka „sa slová“ (reakcia z pléna), prosím? (Reakcia z pléna.) Tak...
Danko, Andrej, podpredseda NR SR (2023-12-13):
Poslankyňa Kleinert.
Kažimír, Peter, poslanec NR SR (2010-09-08):
Ďakujem pekne. Pán minister, váš štátny tajomník dostal na výbore otázku, dostal otázku, či Eurostat pri aprílovej notifikácii vedel o týchto transakciách a či ich spochybnil. Odpovedal, vedel o nich a nespochybnil. To znamená, nie je pravdou, že sme tieto operácie zatajovali, a nie je pravdou, že to v tomto momente musíte započítať do deficitu, je to vaše rozhodnutie. A presne, ako to uviedol váš štátny tajomník Tvaroška, vždy ste si to tak mysleli, že to malo byť, tak to teraz robíte, tak sa nevyhovárajte na nás. Ja vám niečo pripomeniem aj z minulosti. Hovoríte, že nás na to upozorňovali pracovníci ministerstva financií. Áno, príslušná sekcia, ktorá má na starosti audit de facto vnútorný, hovorila o rizikách tejto operácie. Riziká tam, samozrejme, sú, ale boli aj iné sekcie, ktoré mali na to iný názor. A podobná situácia sa stala v prípade pokuty Slovnaftu, ak si pamätáte, v roku 2006 ste mali takú, ste vykonali, popudení vývojom cien, tesne pred voľbami vývojom cien benzínu, vykonali ste kontrolu v Slovnafte, priatelia z SMK si to budú pamätať, jeden a pol miliardy ste vyrubili pokuty, tí to dali na súd, rozhodnutie súdu bolo to, že sme museli vrátiť pol miliardy. Vrátili sme tej pol miliardy, príslušná sekcia nás upozornila na to, že máme tej pol miliardy zarátať do deficitu. My sme nesúhlasili s odborným názorom tej sekcie a uhájili sme to pred Eurostatom. De facto sme zaplatili, zatiahli sme váš kiks z cashu, ale neprirátali sme to do deficitu. To znamená, vášho kostlivca z roku 2006 sme zatiahli na vlastné triko. V budúcnosti to určite neurobíme. Takže to je o vecných názoroch príslušných sekcií, názory môžu byť aj také, aj onaké, ide o to, za čo bojujete a čo si naozaj myslíte a čo uhájite. Ďakujem.
Blanár, Juraj, podpredseda NR SR (2023-02-01):
Ďakujem, pán premiér. Teraz nás pán predseda finančného výboru Marián Viskupič, bude informovať ako poverený spravodajca za gestorský výbor pre financie o spravodajské informácie. Nech sa páči.
Vašečka, Richard, poslanec NR SR (2020-03-24):
Ďakujem, pán predsedajúci, pán predseda. Rád by som vám predniesol spoločnú správu výborov pod tlačou 31a. Školský výbor ako gestorský výbor podáva Národnej rade spoločnú správu výborov o výsledku prerokovania tohto vládneho návrhu zákona. Národná rada uznesením z 24. marca 2020 sa uzniesla prerokovať tento vládny návrh zákona, tzv. školský zákon, v druhom čítaní a prideliť ho týmto výborom: ústavnoprávnemu výboru a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady pre vzdelávanie, vedu, mládež a šport a určila aj lehoty na jej prerokovanie. Výbory podľa tohto rozhodnutia prerokovali návrh zákona v určenej lehote a iné výbory okrem týchto dvoch o vládnom návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov, ktorí by ich mohli podať okrem týchto výborov. Dôležitá časť, bod III spoločnej správy. K vládnemu návrhu zákona o školskom zákone v druhom čítaní zaujali výbory Národnej rady Slovenskej republiky tieto stanoviská: Ústavnoprávny výbor Národnej rady Slovenskej republiky v uznesení č. 4 z 24. marca 2020 a Výbor Národnej rady Slovenskej republiky pre vzdelávanie, vedu, mládež a šport v uznesení č. 5 z 24. marca 2020 zhodne odporúčajú vládny návrh zákona schváliť. Gestorský výbor na základe stanovísk výborov vyjadrených v ich uzneseniach uvedených v III. časti tejto spoločnej správy odporúča Národnej rade vládny návrh zákona, ktorým sa dopĺňa zákon č. 245/2008 Z. z. o výchove a vzdelávaní, teda školský zákon, a o zmene a doplnení niektorých zákonov v znení neskorších predpisov (tlač 31), schváliť. Predmetná spoločná správa výborov Národnej rady o prerokovaní tohto vládneho návrhu bola schválená uznesením Výboru Národnej rady Slovenskej republiky pre vzdelávanie, vedu, mládež a šport ako gestorským výborom z 24. marca 2020 č. 6. Týmto uznesením ma výbor tiež zároveň poveril, aby som bol spoločným spravodajcom na schôdzi Národnej rady Slovenskej republiky a informoval o výsledku rokovania výborov, stanovisku a návrhu gestorského výboru a predkladal návrhy podľa príslušných ustanovení zákona o rokovacom poriadku Národnej rady Slovenskej republiky. Pán predsedajúci, skončil som. Prosím, otvorte rozpravu.
Kollár, Boris, predseda NR SR (2020-06-04):
Pýtam sa, vážené pani poslankyne, vážení páni poslanci, či každý poslanec využil svoje právo hlasovať. (Ruch v sále a zaznievanie gongu.) Ak áno, vyhlasujem tajné hlasovanie za skončené. Prosím overovateľov, aby sa ujali svojej funkcie. (Prestávka. Spracúvanie výsledkov tajného hlasovania.)
Krúpa, Juraj, poslanec NR SR (2022-03-24):
Ďakujem veľmi pekne, pán predsedajúci. Ja to uvediem len veľmi stručne. Rozhodol som sa navrhnúť zmenu, stručnú zmenu návrhu uznesenia k zahraničným pracovným cestám poslancov, pretože považujem parlamentnú diplomaciu za jednu z najdôležitejších nástrojov rozvoja medzinárodnej spolupráce a prehlbovania teda vzájomných, vzájomných bilaterálnych alebo aj multilaterálnych vzťahov. Sme v situácii, kedy rozvoj týchto vzťahov, a teda aj služobné a pracovné cesty sú už desať rokov v rukách predsedu jedného výboru, a to je predsedu zahraničného výboru, ktorý má právo rozhodovať v podstate o tom, ako sa bude ďalej vyvíjať a rozvíjať teda parlamentná diplomacia Národnej rady Slovenskej republiky. Osobne si myslím, že vzhľadom na aktuálnu situáciu, ktorá tu je, ktorá tu nastala, je dôležité a potrebné, aby o tom, kto bude reprezentovať parlament navonok, nerozhodoval predseda jedného z výborov Národnej rady, ale druhý najvyšší ústavný činiteľ, teda predseda Národnej rady Slovenskej republiky. Z jednoduchého dôvodu, pretože je to človek, ktorý má teda, hovorím, tú druhú najvyššiu ústavnú funkciu, a je to človek, ktorý aj z titulu jeho funkcie má a mal by mať eminentný záujem na tom, aby Národná rada bola čo najlepšie reprezentovaná v zahraničí. Ide o to, aby sme sa vyhli či už nejakým takýmto osobným sporom v rámci nejakých týchto zahraničných ciest, alebo aby nedošlo k tomu, že sa tu niekto znižuje k nízkej politickej kultúre a zneužíva svoju funkciu na politický boj. Čo sa týka tej zmeny, v podstate je minimálna a tá je v tom zmysle, že v prípade, že má dôjsť k nejakej zmene alebo teda k takýmto situáciám, tak v prípade nesúhlasného stanoviska toho predsedu bude tieto veci riešiť predseda Národnej rady, čo si myslím, že je úplne normálny, štandardný postup. To je z mojej strany všetko. Ďakujem.
J. Halecký, poslanec: (2008-10-29):
Chcem upozorniť na to, že sú vedecké práce, ktoré dokazujú, že užívanie liekov, ktoré pôsobia na sérotonínové receptory v mozgu v primeranej dávke v dlhodobom pôsobení dokáže tieto deti vyliečiť. Minimálne ich zmierniť. Takže v tejto problematike chcem upozorniť na taký vedeckejší prístup, pretože iba pasívne ochranné opatrenia a organizovanie rôznych protiopatrení je len sekundárne a rieši tie následky. Takže táto oblasť má aj svoj podklad medicínsko-odborný. Ďakujem.
Krátky, Rastislav, poslanec NR SR (2024-04-30):
Ďakujem za slovo. Pán kolega Dostál, áno, presne tak, však presne máme problém s tým, že ktoré číslo je teda to presné, ale preto som hovoril o trende. Dobre, hneď premostím na pani Stohlovú, že nejaké čísla z roku 1987. Veď isteže tie tabuľky, mohol som ísť aj hlbšie, nebol by ten trend taký zjavný, ja som to chcel plasticky demonštrovať. Ale ten trend si myslím, že nerozporujeme nikto. Že trend stretovosti a tých napadnutí medveďom stúpa. Čiže neopieral som sa o úplne presné, jasné čísla, pretože kto je tu dnes taká všeobecne uznávaná autorita, že im pravá alebo ľavá strana, my tu sa zhodneme, že áno, toto číslo je správne. Ale ten trend, na tom by sme sa mohli zhodnúť, myslím si, že sme sa na tom aj zhodli, lebo zhodli sme sa na tom, že to riešiť treba. Takže toto som chcel vyzdvihnúť. Potom Národné lesnícke centrum, však áno, to komentujem, že nemusí to číslo byť presné, ale niečo predsa len vypovedá, nezahadzoval by som tie čísla úplne zo stola. Však postavme to na DNA, teda tú početnosť a ten výskum, len potom má to svoju cenovku a treba si teda dopredu povedať, keď sa taký výskum pôjde robiť, tie kritéria, aby to nemohol nikto spochybniť. A ten výskum bude súčasťou balíka, ktorý bude minister potrebovať pre Európsku komisiu, keď bude chcieť kvóty, lebo toto ľudia dneska čakajú. Ľudia dneska čakajú, že im z parlamentu prídu kvóty a plošne sa odstrelí nejaký počet kusov. Toto nepríde. Čo môžme my tu urobiť, je, že môžme zregulovať to, čo tie medvede, čo im znižuje plachosť, a zároveň môžme podporiť ministra, a to už je jeho domáca úloha, aby na tom pracoval a aby tu o polroka tento problém nebol s tým, že vlastne sme ho nevyriešili.